Patvirtinta Lietuvos kikboksingo federacijos

Vykdomojo komiteto 2018-12-06 sprendimu Nr. 7

**LIETUVOS KIKBOKSINGO FEDERACIJOS**

**ETIKOS KODEKSAS**

**Bendrieji principai**

Šalys privalo laikytis šių principų:

1. Žmogaus orumas.

2. Nediskriminavimas dėl rasės, lyties, tautybės, etninės kilmės, religijos, filosofinės ar politinės nuomonės, seksualinio požiūrio ar bet kurios kitos priežasties.

3. Susilaikymas nuo bet kokio spaudimo ir priekabiavimo - fizinio, psichinio, profesinio ar seksualinio.

4. Draugystė, savitarpio pagalba ir sąžiningumas.

5. Vientisumas.

6. Prioritetas kikbokso ir sportininkų sporto interesams.

7. Tvarumas.

8. Politinis neutralumas.

9. Olimpinio judėjimo idealų ir siekių skatinimas.

Vykdydamos savo uždavinius ir siekdamos tikslų, Šalys naudojasi geriausiais savo gebėjimais tarnauti Tarptautinės kikbokso organizacijų asociacijos (WAKO) ir Lietuvos kikboksingo federacijos (toliau – LKF) interesams. Susilaikyti nuo bet kokio elgesio, kuris gali pakenkti kikboksui ar LKF reputacijai.

**Vientisumas**

LKF turi būti informuota apie bet kokius etikos standartų neatitinkančius, finansinius, galimai korupcinio pobūdžio pasiūlymus, kurie pateikiami Šaliai. LKF tuo pačiu privalo imtis tinkamų priemonių, siekiant užtikrinti tokių Šalių apsaugą, kad jos galėtų informuoti LKF, užtikrinant duomenų apsaugą ir situacijos tyrimo sklandumą.

Šalys gali priimti ir teikti dovanas tik kaip pagarbos ar draugystės ženklą ir nominali dovanų vertė turėtų būti vertinama pagal Lietuvos Respublikoje galiojančius dovanos apibrėžimo įstatyme kriterijus.

Visos dovanos, siūlomos trečiajai šaliai, turi būti iš anksto patvirtintos LKF. Dovanos gali būti teikiamos tik LKF arba LKF vardu. Šalys privalo susilaikyti nuo dovanų teikimo savo asmenine nuožiūra ar asmenine iniciatyva.

Apie bet kokias gautas dovanas turi būti pranešta LKF.

Visos dovanos, kurių vertė viršija Lietuvos Respublikos įstatymuose nurodytą dovanos vertę, turi būti nedelsiant pateiktos LKF ir tapti LKF nuosavybe.

Šalys neturi būti įtrauktos į santykius su jokiais juridiniais ir/ar fiziniais asmenimis, kurių veikla nesuderinama su LKF etikos principais.

**Konfidencialumas**

Šalys privalo susilaikyti nuo atskleidimo bet kokios informacijos apie LKF ar jos veiklą, kuri nebuvo paskelbta viešai, nebent toks atskleidimas būtų leidžiamas LKF kompetentingai institucijai arba reglamentuojamos įstatymo.

Informacijos atskleidimas neturi būti skirtas pelnui gauti arba bet kokiam asmeniniam naudojimui kaip sąlyginis pranašumas. Taip pat negali būti naudojamas su tikslu pakenkti bet kokio asmens reputacijai ar LKF.

**Interesų konfliktas**

Potenciali interesų konflikto situacija atsiranda, kai gali būti pagrįstai manoma, kad Šalis gali paveikti tokius santykius, kitą asmenį ar organizaciją, kurios pagrindu būtų siekiama Šaliai naudingos nuomonės ar sprendimo.

Interesų konfliktas yra atvejis, kai Šalis, susilaikiusi paviešinant galimo interesų konflikto situaciją, išreiškia nuomonę ar imasi sprendimo aukščiau aprašytomis aplinkybėmis.

Vertinant aukščiau apibūdintas situacijas, gali būti nustatomas tiesioginis ir netiesioginis interesų konfliktas. Tai apima ir trečiojo asmens interesus (pvz., tėvas, sutuoktinis, rangovas ar sutarties šalis ir pan.).

Aplinkybės, kuriomis gali kilti interesų konfliktas, gali būti:

- asmeninis ar materialus dalyvavimas (atlyginimas, akcijų paketas, kitos įvairios išmokos) su LKF atstovais;

- asmeninis ar reikšmingas rėmėjų, transliuotojų ir kt. dalyvavimas tarp susitariančių šalių;

- asmeninis ar reikšmingas dalyvavimas organizacijoje, kuri gali pasinaudoti LKF pagalba (pvz., subsidija, patvirtinimo išlyga, rinkimai ir kt.).

Kiekviena Šalis yra atsakinga už bet kokį interesų konflikto atvejį. Susidūrusi su galimo interesų konflikto situacija, suinteresuota Šalis privalo atsisakyti pareikšti nuomonę, priimti sprendimus ar dalyvauti priimant sprendimus arba priimti bet kokią naudą. Tačiau, jei Šalis nori atstovauti savo interesus, tačiau yra neaišku, kokių veiksmų turėtų imtis, privalu apie tokį atvejį informuoti LKF.

**LKF Etikos komisija**

Etikos komisija atitinkamai Šaliai gali pasiūlyti išklausyti Šalis ir esamą situaciją, priimant sprendimą konflikto pagrindu.

Jei Šalis neatsižvelgia į galimo interesų konflikto situaciją arba atsisako veikti pagal Etikos komisijos pasiūlytą sprendimą, Etikos komisija gali pasiūlyti LKF Prezidentui drausminės tvarkos taikymą.

Komisija gali priimti sprendimą, kuris gali apimti anksčiau nurodytas priemones, o taip pat galimas sankcijas.

LKF Prezidentas ir Etikos komisija yra atsakingi uţ konfliktinės situacijos išaiškinimą bei priima sprendimus ir (arba) sankcijas dėl interesų konflikto situacijos.

LKF Etikos komisija (toliau - Komisija) yra nepriklausoma Komisija, dirbanti savanoriškais pagrindais šiuo tikslu:

1. padėti LKF kurti ir atnaujinti etikos principus, įskaitant LKF Etikos kodeksą, pagrįstą vertybėmis ir principais LKF Etikos kodekse, įstatymuose, drausmės kodekse, WAKO procedūrinėse taisyklėse, WAKO taisyklėse, olimpinėje chartijoje ir kt;

2. padėti užtikrinti LKF etikos principų laikymąsi sporte ir LKF praktikoje;

3. LKF prašymu teikti pagalbą, įskaitant patarimus ar pasiūlymus LKF Vykdomajam komitetui, Prezidentui, Generaliniam sekretoriui, kad LKF etikos principai būtų teisingai taikomi praktikoje;

4. tirti skundus ar kitus klausimus, kuriuos LKF Komisijai pateikė Prezidentas, Generalinis sekretorius, Vykdomasis komitetas, Visuotinė konferencija.

5. atkreipti dėmesį į bet kurį subjektą, kuris galėtų būti apibrėžiamas kaip nesilaikantis Etikos kodekso, informuojant LKF Prezidentą, Vykdomąjį komitetą, Generalinį sekretorių. Taip pat bet kokiu klausimu, kuris pažeidžia WAKO etikos principus ir rekomenduoti veiksmus ar sankcijas;

6. patarti, kaip išvengti arba išspręsti interesų konfliktus;

7. vykdyti kitas užduotis, susijusias su kikbokso sporto programos kūrimu ir įgyvendinimu, vadovaujantis LKF etikos principais.

Komisija susideda iš penkių narių, paskirtų taip:

- pirmininko ir pirmininko pavaduotojo bei trys nariai, kuriuos skiria LKF Prezidentas ir Vykdomojo komiteto nariai.

Nei pirmininkas, nei trys paskirti nariai neturėtų būti LKF nariais.

Pirmininko pavaduotojas gali būti išrinktas iš LKF narių.

Komisijos nariai turi būti susipažinę su Olimpinio judėjimo vertybėmis ir etiniais principais.

Komisijos nario kadencijos trukmė yra ketveri metai. Toks terminas gali būti atnaujinamas vieną kartą.

Komisijos narys gali būti pašalintas iš pareigų tik vienbalsiai Vykdomojo komiteto sprendimu arba, jei tokio sprendimo nėra, Visuotinės konferencijos sprendimu.

Jei laisva Komisijos nario vieta yra dėl mirties, atsistatydinimo, nesuderinamumo ar nesugebėjimo

atlikti savo funkcijas, narys pakeičiamas. Naujas narys turi užimti nario, kurį jis pakeičia, pareigas, naujai ketverių metų kadencijai.

Komisijos nariai negali imtis jokių priemonių arba vykdyti bet kokių veiksmų, susijusių su klausimu ar situacija, kurioje egzistuoja bet koks asmeninis interesų konfliktas ar kokia nors kita konflikto forma, arba yra suvokiamas kaip egzistuojantis.

**Kompensacija ir išlaidos**

Komisijos nariai dirba savanoriškais pagrindais. Jie gali gauti kompensaciją iš LKF už visas jų kelionės išlaidas, taip pat dienpinigių išmokas.

Komisijai padeda sekretorius, kurį paskiria pirmininkas.

Komisija nustato savo darbo tvarkos taisykles.

Komisija kasmet pateikia LKF Prezidentui, Generaliniam sekretoriui ir Vykdomajam komitetui ataskaitą apie savo veiklą.